
uripidis  Electram  si  cum  Aeschylo  Sophocleve  com- 
paraverimus,  primo  statim  obtutu  discrimen,  quod  ad 
poesis  pertinet  genus,  deprehendimus  summum.  Quae  tra- 
goediae  pompa  excellit  apud  Aeschylum  fabula,  minim 
quantum  labitur  apud  Euripidem,  est  enim  civilis  ac  paene 
rustica.  Electra  Euripidea  rustico  coUocata  est,  quem 
Aegisthus  ne  Agamemnonis  caedis  poenas  persolveret 
metuens  maritum  dedit.  Orestes,  in  occidendo  patre 
ab  Electra  clam  sublatus,  cum  Pylade,  familiaritate 
maxima  coniuncto,  Argos  venit,  sororem  quaesiturus  mor- 
temque  patris  ulturus.  Electram  inveniunt  ex  vicino  fönte 
aquam  haurientem,  quae  cum  advenis  sermonem  confe- 
rens,  praesente  et  Oreste  et  Pylade  reperitur  a  coniuge, 
qui  vesperascente  iam  die  domum  reversus,  qui  essent 
peregrini  illi  quidve  vellent,  ab  Electra  certior  factus, 
hospitio  eos  excepit.  Quo  facto  chorus  carmine  extollit 
scelus  uxoriae  caedis  idque  ea  maxime  arte  depingit,  quod 
Agamemnonem  imperatorem  Achillis,  Graeciae  herois 
proprii,  celebrat  Achillem  armaque  a  Vulcano  facta  prae- 
dicans  adiiciensque  postremo  Agamemnonem  etiam 
Achillis  fuisse  ducem,  ergo  heroe  a  dea  prognato  supe- 
riorem.  Quamobrem  quamvis  Achilles  unus  videatur  a 
choro  celebrari,  tarnen  totius  laudis  cardo  versatur  in 
augenda  et  amplificanda  Agamemnonis  gloria,  ut  merito 
Chorus  in  cantici  fine  edicere  possit: 

ToicüvS'  ävavra  Sooctiovcov 

havsg  avbguJv^   TwöagL 

Hac  in  sententia  vertitur  carminis  summa.  Atque 
connexum  ita  poeta  instituit,  ut  in  prima  stropha  naves 
illas  inclytas  invocaret,  quae  Graeciae  iuventutem  cunctam 
atque  praeter  ceteros  Achillem  Agamemnonemque  ad 
Troiam  advexerunt.    Achillis  mentione  facta  scuti  illius 

celebratur .  pulchritp^o,  describiturque  Chironem  in  Pelio 
monte  .ejiucaase  "Fbetidis  filium  ibique  Nymphas  iuvenem 
quäesivisse  (mea  enim  sententia  pro  corruptela  xoQctg 
piatiiiq^  q\i«.^  a  sensu  abhorret,  legendum  est  y.ogov  fiarevd). 
In  'stropba  altera  scutum  demum  describitur  Achillis 
idque  secundum  descriptionem,  quam  fecerat  Troianus  ad- 
vectus  ad  portus  Nauplios.  Quae  scuti  descriptio  inse- 
quentem  etiam  antistropham  complectitur,  discedit  tarnen 
aliquantum  ab  ea,  quam  Homerus  in  Iliadis  libro  XVIII. 
instituit,  descriptione.  Discrepantia  haec  me  iudice  inde 
orta  est,  quod  Euripides  ex  ipsius  ingenio  clypei  speciem 
finxit,  ut  non  nisi  paucis  cum  Homero  consentiret  momen- 
tis,  qui  consensus  memoriae  poetae  tribuendus  esse  videtur. 
Praeclara  hac  scuti  Achillis  descriptione  facta,  in  epodo 
Chorus  se  convertit  ad  celebrandum  Agamemnonem, 
Achillis  imperatorem  eum  appellans,  questus  tantum  tam- 
que  fortem  heroem  a  propria  uxore  trucidari  potuisse. 
Qua  in  re  vates  exsistit  chorus  vaticinaturque  mox  fore 
ultorem  in  promptu,  qui  tam  nefandum  detestabileque 
scelus  brevi  sit  ulturus,  animoque  ipsam  videt  Clytaem- 
nestram  percusso  pectore  sanguine  madentem  extremumque 
haurientem  spiritum. 

Cuius  cantici  tali  modo  paucis  adumbrato  argumento 
transeamus  ad  illustrandum  metrum,  quo  poeta  est  usus. 
Ac  primo  statim  aspectu  metrum  agnoscimus  logaoedicum, 
quod  metrum  Euripides  sexcenties  usurpat,  ut  diversissi- 
mos  animi  motus  diversissimumque  TJü-og  exhibeat. 

Antequam  autem  singulos  cantici  versus  ad  artem 
metricam  explicando  referamus,  ut  par  est  quaestionem 
absolvemus,  cuinam  chororum  generi  canticum  nostrum 
sit  adscribendum,  sitne  parodos  an  stasimon,  commos  an 
ccno  axj]vrjg,  Atque  hoc  quidem  in  nostro  cantico  facile 
est  dictu.  Est  enim  hoc  canticum  primum  stasimon  totius 
fabulae,  cum  notum  sit  stasima  esse  carmina  parodon 
sequentia  eaque,  quae  a  toto  universoque  choro  canten- 
tur.  Parodos  quoniam  iam  antecessit  et  ab  uniyerso  choro 


cantus  huius  carminis  est  institutus,  nemo  est  qui  dubitare 
possit,  quin  ad  stasimorum  genus  hoc  canticum  sit 
referendum. 

Versus  primus  est  pentapodia  logaoedica  cum  dactylo, 
qui  loco  quarto  reperitur,  praemissa  basi  spondiaca.  Qui 
sequitur  versus  est  glyconeus  tertius  syncopata  thesi  media. 
Versu  tertio  sequitur  pentapodia  logaoedica  catalectica 
cum  basi  spondiaca  dactylo  tertium  locum  obtinente. 

Quo  loco  non  praetermittendum  eam  quae  ultimae 
arsi  antecedit  thesin  reperiri  productam.  Sequuntur  duae 
tetrapodiae  catalecticae,  quarum  prior  est  loyccoiöixov 
öctxTvkixov  TiQog  dvoiv^  altera  unum  tantum  habet  dacty- 
lum  eumque  loco  secundo.  V.  437  est  pherecrateus 
secundus  catalecticus  cum  basi  spondiaca.  V.  438  est 
glyconeus  catalecticus  cum  dactylo^  qui  reperitur  loco 
paenultimo,  praemissa  basi  iambica  et  insequente  spondeo, 
quod  haud  raro  fieri  solet  post  basin  in  versibus  logaoe- 
dicis.  V.  439  est  glyconeus  catalecticus  cum  basi  trochaica 
et  duobus  dactylis.  Quem  versum  sequitur  glyconeus 
secundus  catalecticus  soluta  basi  trochaica,  sive,  ut  aiunt, 
praemisso  tribracho.  V.  441  est  phercrateus  secundus 
cum  eadem  basi. 

Si  respicimus  antistropham,  praeter  nonnullas,  quae 
ad  artem  pertinent  metricam,  mutationes  primus  tantum- 
modo  versus  paulum  discedit  ab  eo,  qui  respondet, 
versu  in  stropha  priore.  Quam  quaestionem,  ubi  ad  locum 
illum  venerimus,  absolvemus. 

Stropha  altera  hisce  constat  versibus:  V.  452  est 
pentapodia  dactylica  catalectica  in  unam  syllabam.  V.  453 
est  pherecrateus  secundus,  item  qui  sequitur  versus  454. 
V.  455  est  glyconeus  secundus  catalecticus  cum  basi  spon- 
diaca. Sequitur  tripodia  dactylica.  Versu  insequente 
habemus  dipodiam  trochaicam  cum  anacrusi,  cuius  tro- 
chaeus  primus  in  tribrachyn  reperitur  solutus.  V.  458  est 
glyconeus  secundus  catalecticus  cum  basi  tribrachyca. 
V.  459  est  item  glyconeus  secundus  catalecticus.  Sequitur 
glyconeus  tertius  cum  anacrusi  et  syncopata  thesi  secunda. 

V.  461  est  glyconeus  ngog  Svotv  €oncisa  altera  trochaei 
mora.  Huic  strophae  finem  imponunt  duo  versus  glyconei 
acatalecti,  glyconeus  primus  et  secundus. 

Responsio  antistrophica  a  poeta  accuratissiine  obser- 

vatur. 

Insequentis  epodi  versus  primus  est  bexameter  dacty- 
licus,  quem  sequitur  pentapodia  iambica  admissa  in  altero 
pede  syncopa.  Versus  tertius  est  tetrapodia  iambica,  quam 
sequntur  duae  tetrapodiae  trochaicae  solutis  singulis  huius 
versus  pedibus.  V.  482  est  tripodia  dactylica  cum  cata- 
lexi  et  anacrusi.  V.  483  est  tetrapodia  dactylica  pede  et 
primo  et  tertio  contracto.  Versus  epodi  paenultimus  est 
tetrapodia  trochaica  catalectica,  cuius  omnes  simt  arses  so- 
lutae.  Versus  extremus  est).oyaoidtx6v  SaxrvXrxov  nQogdvöiv. 

Huius  igitur  epodi  metrum  est  dactylo  -  trochaicum, 
in  quo  ordines  et  trochaici  et  dactylici  invicem  scse  exci- 
piunt,   nisi  quod  l^moöcxov  tetrapodia  constat  logaoedica. 

Metro  singulorum  versuum  ita  explicato  pergamus 
canticum  hoc  et  grammatice  et  critice  illustrare. 

Versibus  primis  cliorus  inclytas  illas  alloquitur  naves, 
quibus  Achilles  et  Agamemno  Troiam  profecti  sunt.  Quod 
alloquii  genus,  cuius  in  sequentibus  nulla  amplius  habetur 
ratio,  saepius  invenitur  apud  Euripidem.  Cf.  initium 
Andromachae,  Electrae,  Alcestidis.  Quo  in  alloquio  elegan- 
tissima  poeta  utitur  imagine,  navium  ordinem  comparans 
cum  Nereidum  choro.  Itaque  imago  haec  saepius  ab 
Euripide  usurpatur,  ut  Helen,  v.  1450,  Iph.  Taur.  429. 
Cum  notissimus  sit,  non  est  cur  explicem  delphinorum 
amorem  musices,*)  quibus  a  poeta  hanc  ob  rem  cpilavkog 
epitheton  est  tributum.  Itaque  factum  est,  ut  a  poetis  car- 
minibus  celebrarentur,  praesertim  cum  fabula  illa  de 
Arione,  qui  a  delphino,  cantus  pulchritudine  allecto, 
per    fluctus   servatus    est,    percrebuisset. 


*)    Cfr.  Plinius  Hist.   Nat.   IX.   c.  8;   Aul.   Gell.   VH.   8, 
XVI.  19 ;   Oppian.  Halient.  L,  v.  670. 


Versibus  qui  sequntur 
iV'  6  (fHavlog  InalU  bilffig  TiQqigaig  xvccvefißnloig 

codicis  lectionem  non  esse  probandam,  ex  Aristoph.  Ran. 
V.  1317,  ubi  versus  illi  illuduntur,  elucet. 

Disputemus  nunc  de  loco,   qui  omnibus  interpretibus 
et   editoribus   summas  attulit  difficultates.    Corruptelam 
dico   Eiediaaofievog.    Ita  enim  legitur  in   codice.    Quae 
forma  verbi  tllaaio  cum  unice  hoc  usurpata  sit  loco  neque 
alio  quodam  firmari  possit  argumento,  editores  ad  con- 
iecturas  fugiendum  esse  sibi  persuaserunt.  Itaque  Nauckius 
lectionis    eisdiaaofxsvog   primam   syllabam  sustulit;    quae 
coniectura    iam    ob    metricum,    qui    tali    modo    exsistit, 
errorem  est  falsa,  praesertim  cum  longam  syllabam  deesse 
ex  antistropha  eluceat.    Quod  considerans  Camperus  dfi(p 
elhaöofievog  legendum  esse   censuit,  quae   emendatio   ex 
arte  et  metrica  et  grammatica  nuUo  modo  reprehendenda 
est.    Camperum  recte  intellexisse  manifestum  est,  hoc  loco 
praepositionem,  quae  ad  verbum  pertinuerit,  intercidisse. 
Namque  et  cum  longa  syllaba  desit  et  dativus  ng^gaig 
y,vave^ß6loig  antecedat,  probabilitate  summa  commendatur. 
Mmime    mihi   placet    quam   Musgravius   fecit   coniectura 
kvHhöaouBvog,   quae  et  si  sensum  spectamus  et  metrum, 
laudari  non  potest.  Verbum  kvedioaead-ca  significat  „impli- 
cari,   involvi";    delphinus    autem    haud   quaquam   proris 
navium  implicari  potuit,   quippe  qui  proris  circumvolutus 
nataret.    Cum  autem  et  quae  alii  emendarunt  non  sint 
verisimilia,  Camperi  laudo  coniecturam  legendumque  pro- 
pono   ccfiff    kvedcaaofievog.    Verbum  Ülaaco  non   invenio 
coniunctum  cum  dativo,  immo  prorsus  cum  praepositionibus 
negl,    ccfiffi,    aliis.     Camperi    lectione    probata    dativum 
ngcpQaig  xvavefiß6loig  ex  cqicfl  praepositione,  non  ex  par- 
ticipio  ellLaödfievog  pendere  volo.  Quod  autem  ä^(fi  prae- 
positio  casui  suo  est  postposita,  non  est  cur  coniecturam 
illam   reiiciamus,   quippe   cum  haud  raro   praepositiones 
casibus  suis  postpositas  invenias. 

Errorem  metricum,  qui  in  v.  4.^9  invenitiir  in  voce 
Axi^^^h  i3.m  Heathius  eiecto  uno  l  correxit,  cum  versum 
hunc,  ut  responsio  antistrophica  docet,  glyconeum  catalec- 
ticum  TiQog  Svolv  esse  necesse  sit.  Similem  errorem 
emendavit  in  voce,  quae  legitur  in  v.  440,  Tgoiag  (haec 
enim  est  lectio  codicis)  Seidlerus  eo  modo,  ut  o  in  w 
produceret,  quo  facto  omni  ex  parte  respondet  hie  versus 
antistrophico. 

Sed  de  prima  stropha  hactenus. 

lam  in  quaestionem  vocemus  difficultates,  quae  in 
sequente  reperiuntur  antistropha.  Versus  primus  non 
videtur  consentire  cum  stropha  verbis  c(y,TaQ  hnovaai^ 
quae  dactylum  et  trochaeum  sive  spondeum  efficiant  necesse 
est.  —  Etiam  tertius  antistrophae  versus  primo  aspectu 
strophae  non  videtur  respondere.  Quae  difficultas  toUitur, 
dummodo  extremum  huius  versus  verbum  Tev/iwv  per 
synicesin,  quae  vocatur,  disyllabum  legamus;  qua  re 
antistrophica  responsio  restituitur.  —  Quod  Euripides 
Achilli  arma  a  Vulcano  facta  absque  Nereidibus  allata 
esse  tradit,  iam  apud  Homerum  legimus  Iliadis  libris 
XVIII.  et  XIX. 

Versus  443  et  444  a  plurimis  editoribus  insanabiles 
et  corrupti  iudicati  sunt.  Nihilominus  codicum  lectio  nostro 
loco  me  quidem  iudice  bona  est  et  sana,  neque  quidquam 
emendandum  esse  apparet,  dummodo  vocabulorum  con- 
structionem  ordinemque,  quo  sese  excipiunt,  intellegamus. 
Etenim  haec  est:  Nr^Qyöeg  kfeQov  aaniöraq  fioxO'ovg 
TEV'/huiv  axfiovojv  'HcpaiöTov^  ut  voces  fioy&ovg  aöTtiaTceg 
rev^iotiv  unam  efficiant  notionem  et  genit.  ax^ovcov^  quod 
saepissime  reperitur,  adiungatur;  genit.  'Hcpatarov  est 
genitivus  subiectivus  pertinetque  ad  vocem  axfiorcov.  Qua 
re  cum  sensus  nuUa  difficultate  sit  implicatus,  omnes, 
quae  a  viris  doctis  factae  sunt  coniectui-ae,  supervacaneae 
sunt  iudicandae. 

Tres  versus  sequentes  quamquam  optimam  oflFerunt 

sententiam,  tamen  in  v.  448  tam  corruptum  legimus  locum, 

ut  vel   Seidlerus  sagacitate   pollens  edixerit   „nullam  se 

huius  loci  invenire  posse   medelam".    Attamen  meo  m- 

dicio   hie  locus   sine   magna   difficultate    sanari   potest, 

dummodo  et  quae  sit  origo  coniecturae  et  quae  sententia 

poetae  hoc  loco  pronuntianda,  cum  probabilitate  indagemus, 

Codices  habent  xogag  fidreva.  Cui  lectioni  nuUum  rectum 

inesse  sensum  manifestum  est.     Quem  locum  quo  melius 

corrigam,    a  verbo  ^areva,   i.  e.  quaerere,    disputationis 

initium   faciam.    Nereides  ad  Pelium  Ossamque   venisse 

ibique   quaesivisse    dicuntur.     At   quem   ibi  quaesierint, 

quisque   interroget   necesse   est.    Quam   quaestionem    ut 

dimittamus,   in  voce  xogag  lectionem  xoqov  inesse  statuo, 

ut  tota  sententia  haec  sit:  Nereides  Euboicis  oris  relictis 

arma,  quae  Vulcanus  ipse  fecerat,  ferentes  ad  Pelium  et 

Ossam  se  contulerunt  ibique  iuvenem  quaesierunt,  quippe 

qui  illo  loco  educaretur.  Hunc  iuvenem  non  nisi  Achillem 

intellegendum  esse  nemo  dubitabit.  Quae  verba  ut  bonum 

redderent  sensum,  haec  a  ceteris  sunt  tentata:  Barnesius 

legendum    proponit    xooag    fiaTemvo\    Jacobsius    xogai 

ßareva,    Matthiaeus,     Seidlerus,    Kirchhoffius,    Nauckius 

xogag   fidrevo,    Fixius   /o(>£iV*«r     eh'    vel    /oQoaTaTevö, 

Camperus  toto  versu  mutato  legi  vult  fidvrwg  iv&a  xogag 

naTi]Q.    Quas  coniecturas  omnes  ne  minime  quidem  esse 

verisimiles,    iam    difficultate    palaeographica   missa    inde 

cognoscimus,  quod  locus  hie  haud  quaquam  intellegi  possit. 

Verbis    autem,     quae    sequuntur,    iTinorag    TiarijQ,    non 

Peleum,    sed    Chironem   unum    significari,    non    est  quod 

commemoretur,    praesertim    cum   Achillem    ad   Peleum 

Ossamque  montes  educatum  fuisse  a  Chirone  inter  omnes 

constet.*) 

Quae  in  v.  450  invenitur  codicis  lectio  kvdhov,  retineri 
non  potest,  quippe  quae  metro  repugnet.  Quod  considerans 


*)    PreUer,  Griech.  Mythol.  II.,  pag.  16  sqq.  coli.,  pag.  396 
sqq.  et  pag.  401. 

Seidlerus  merito  eivdhov  subfecit,  cum  primam  syllabam 
produci  oportere  antistropha  doceat. 

Ut  versu  439  Achilles  xovcfog  al/na  noSwv  appellatur, 
ita  antistrophae  huius  versu  extremo  raxvnoQog  noSa 
epitheton  tribuitur.  Quae  celeritatis  pedum  epitheta 
praecipue  Achilli  fuisse  iudita,  iam  ex  Homeri  carminibus 
res  est  notissima. 

In  stropha  quae  sequitur  altera  Victorius  optimo 
iure  codicis  lectionem  nveg  correxit  et  emendavit  nvog^ 
quam  coniecturam  necessariam  esse  e  sensu  elucet.  Certum 
enim  est  a  quodam  in  Gracciam  reverso  de  Achillis  scuto 
allatum  esse  nuncium.  Quod  etiam  Euripidem  in  animo 
habuisse  compertum  habeo.  Codicis  lectionem  eam  potis- 
simum  ob  rem  probari  nolo,  quod  Tivog  ad  genitivum 
ßeßüJTog  pertinere  mihi  videtur,  idque  eo  maiore  iure, 
quod  nuncius  ille  persona  erat  ignota.  Quam  explicationem 
minimc  puto  esse  vituperandam,  nisi  forte  loco  hoc  aliud 
quid,  ac  poeta  dicere  voluerit,  significari  contendas. 
Chorus  enim  narrat  se  a  quodam  ab  Ilio  reverso,  qualia 
herois  nostri  faerint  arma,  audivisse.  Locus  igitur  hie, 
si,  quod  in  codice  Icgitur,  laudatur,  significet  necesse  est 
alios  quosdam,  non  chorum  ipsum,  qualia  fuerint  arma 
audivisse.  Quod  considerans  nvog  unice  probabilem  esse 
lectionem  edicere  audeo. 

Quid  autem  h^ivsg  Nav7ihoi>  significent,  iam  a 
Musgravio  Heathioque  dilucide  expositum  est,  qui  portum 
Argis  vicinum  intellegendum  contendunt.  Haud  quaquam 
portum  Euboicum  vocibus  hfievog  NavTtlioi  significari 
posse  vel  ea  ex  re  apparet,  quod  vix  credibile  sit  ruri 
degentes  mulieres  Argivas  in  Euboea  in  congressum  col- 
loquiumque  venisse  hominis  ab  Ilio  reversi.  Haud  neces- 
saria  videtur  mihi  esse  coniectura,  quam  fecit  Nauckius 
V.  457.  Itaque  cum  non  videam,  cur  codicis  lectio  ÖEifia- 
Tct  Oovyia  mutetur,  ut  vult  Nauckius,  in  öeifiara  (pQixTcc^ 
codicum  lectionem  Q>Qvyia  genuinam  esse  existimo  et 
interpretor  dd^ara  <l>Qvyca  fuisse  dsi/nara^  quae  Phrygibus 

metum  attulerint,  sicuti  infra  Pleiades  et  Hyades,  quae 
in  Achillis  scuto  erant  depictae,  deifiara  Hectoris  dicun- 
tur.  —  Cur  autem  poeta  Phryges,  non  Troianos  dixerit, 
non  est  cur  commemoremus ;  constat  enim  inter  omnes, 
Phryges  idem  significare  ac  Troianos,  praesertim  cum  m 
Phrygia,    quae   vocatur  (I>Qvyia   y.a&vrsQ&s,   Troia  fuerit 

sita. 

Contra  maiore  iure,  quam  codex  habet,  lectione 
Xai^ioTouov  reiecta  Seidlerus  laifiordfiav  legi  mavult,  quae 
coniectura  metro  desideratur,  cum  ultima  hums  vocis 
syllaba  longa  esse  debeat.  Quod  adiectivum  merito  ad 
(fvav  roQyovog  quadrare  potest,  quippe  quod  non  modo 
activo,  verum  etiam  passivo  usurpari  soleat  sensu,  neque 
„ingulans"  solum,  sed  etiam  „ingulatus"  significet.  Quod 
epitheton  haud  esset  probabile,  si  adPerseum  pertineret; 
nam  consentaneum  est  poetam  imaginem  hanc  describentem 
Gorgonis  formam  potius  depingere,  quam  Perseo  epitheton 
tribuere,  ad  formam  et  imaginem  Persei  omnino  non  aptum. 
Infinitivum  töxecv  a  verbo  Mvov  pendere  vix  com- 
memorari  oportet. 

Ut  apud  Homerum  compluribus  locis  Mercurius  appel- 
latur SidxTOQog,   voluntatis  lovis  deorumque  nuncius,  ita 

etiam  ab  Euripide  hoc  potissimum  munus   ei  tribuitur. 
'AygorriQ    dicitur,    quod   ei    praecipue   pulchra  saltuosae 

Arcadiae  arva,  Cyllene,  alia,  placebant  ibique  libentissime 

versari  solebat.*) 

In  antistropha  cantici  nostri  ultima  chorus  medium 

describit  scutum  extremamque  oram.  Qui  locus  haud  ab- 

horret  a  descriptione  Homeri,  qui  in  Iliadis  a.  v.  486  sqq. 

eadem  sidera  Achillei  scuti  decus  esse  docet. 

Ut    etiam    de    arte   grammatica  aliquid  in   medium 

proferamus,  formam  genitivi  deUoio  illustrare  nobis  liceat. 

Buttmannus  et  Matthiaeus   terminationem   oio   ex    anti- 

quiore  forma  oo,    cuius   prius    o  apud  lonas   accedente 


*;  Hom.  Hymn.  ad  Merc.  v.  2,  Pausan.  IX.,  34.  3. 

vocali  i  producatur,  ortam  esse  volunt.  Curtius  aliter 
hanc  formam  explicare  conatus,  genitivum  singularum 
dialecti  epicae  terminari  in  lo  censet,  ^o  cum  o,  quod 
inveniatur  in  radice,  contrahi  in  oi^o.  Quae  cum  ita  sint, 
ego  grammaticae  potissimum  comparativae  leges  secutus, 
formam  oio  ex  aaia,  quae  forma  omnibus  Unguis  indo- 
germanicis  sit  communis,  eiecto  a  vocalibusque  contractis 

factam  esse  malim. 

Quod  porro  attinet  ad  praepositionem  am,  in  ver- 
borum  connexu  iTiTiotg  av  nregoiGaaig^  certum  est  eam 
apud  poetas  abbreviari  per  apocopeu,  quae  vocatur,  ante 
consonantes.  Cum  autem  praepositio  haec  vulgo  significet 
„supra,  per"  et  eam  nostro  loco  aliud  quid  significari 
necesse  sit,  Robinsonis  Musgraviique  laudo  explicationem, 
qui  ad  Iphig.  in  Aul.  v.  754  ava  dorice  pro  6vv  usurpatum 
esse  monet,  coli.  Gregorii  Corinth.  de  Dor.  XVIII.  xnv 
ava,  ccvtI  rijg  avv  Ictfißavovaiv,  uti  Find.  Olymp.  I.  66: 
^Qvaeaig  av    iiinoLg. 

Quibus  ita  explicatis  non  praetereunda  nobis  est 
Barnesii  coniectura,  quam  ad  v.  469  fecit.  Codicis  lectio 
est  TQonmoig,  quae,  si  respicimus  sensum,  non  potest 
illustrari.  Barnesius  extremo  g  abiecto  rgonaloi  scripsit, 
quae  coniectura  non  modo  perspicuitate  et  simplicitate 
commendatur,  verum  etiam  multum  valet  sensus  elegantia. 
Non  enim  fugit  nos  poetam  dicere  voluisse,  Pleiades  et 
Hyades,  quae  in  clypeo  fulgerent,  iam  eminus  Hectori 
iniecisse  metum,  non  tam  ob  splendorem  ingentem,  quam 
quod,  ubi  sidera  illa  fulgerent,  Achilles  armis  mortiferis 
cuncta  prosterneret. 

Vix  quae  afferatur  Camperi,  qui  pro  "ExroQog  —  hv 
^"EQig  scripsit,  digna  est  coniectura,  itaque  eam  ut 
inutilem  missam  faciamus.  Corruptela  rgoTiaioig  sine 
dubio  originem  traxit  a  praeeunte  dativo  o^^aai,  quales 
corruptelae  in  codicibus  saepenumero  deprehenduntur. 

Eadem  simplicitate  commendatur  quam  in  sequente 
versu  Seidlerus  fecit  coniectura,  qui  in  vocibus  kni  St 
XQvaoTV7i(x>  zqdvu  vocabulum  xQ^^oTvncp  ex  codicis  lectione 

XQVöBOTvmo  emendavit  correxitque.  Quae  coniectura  vel 
ea  de  causa  recte  facta  esse  videtur,  -quod,  si  metrum 
spectamus,   fieri  non  potest  quin  duae  syllabae  in  verbo 

sint  breves. 

Quid  voces  aoiSifiog  ayga  significent,  virorum  doctorum 
alii  aliter  explicare  tentarunt.  Musgravius  aoidi^ov  aygav 
praedam  esse  existimat  cantu  comparatam,  Seidlerus  et 
Barnesius  praedam  celebrem  i.  e.  de  qua  poetae  canunt. 
Quae  Barnesii  Seidlerique  interpretalio  pro  facillima 
simplicitate  maxime  placet,  ayga  aoidtfiog  certe  nulla  alia 
esse   potest,   nisi  quae   ab    aoiödlg   in    carminibus   erat 

decantata.*) 

Antistropham  hanc  explicare  pergentes  in  extremo 
versu  tantam  invenimus  difficultatem,  ut  a  viris  doctis 
nondum  sublata  sit.  Quem  versum  codex  ita  legit: 
nugrivaiov  &oQojaa  nwlov.  Quae  lectio  quamquam  sensui 
sententiaeque  optime  consulit,  tamen  metri  causa  impro- 
banda  est;  nam  cum  positione  produceretur  verbum 
(JlEiQ^^vdiöv  d^oQ  .  .),  fieri  non  posset  ut  versus  exsisteret 
logaoedicus.  Verbi  igitur  quod  in  archetypo  exstabat 
initium  fuisse  vocalem  manifestum  est.  Quod  quo  melius 
emendetur  corrigaturque,  examinandus  est  sensus  eoque 
deducendum  verbum,  quod  loco  nostro  maxime  sit 
probabile.  Itaque  hanc  coniecturam  certam  esse  mihi 
persuasum  est:  Chimaera  cum  Pegaso  Bellerophonteque 
pugnatura  describitur;  ex  voce  /aA«7g  elucet  in  cor- 
ruptela ü^oQwaa  necessario  verbum  latere,  quod  ad  huius 
substantivi  notionem  accedat,  ergo  „irruere,  invadere 
(unguibus)"  significet.  Quod  si  accuratissime  consideramus, 
locum  nostrum  lIuQt^vaiov  oQovaa  timIov  legi  volo,  quae 
coniectura,  non  modo  si  artem  metricam  spectamus,  verum 
etiam  si  sensum,  maxime  commendatur.  Formam  participii 
oQovaa  in  Hesiodi  Scut.  Herc.  v.  437  legimus,  ubi  eodem, 


*)  Cfr.  Soph.  Oed.  Tyr.  36. 

Preller,  Griech.  Myth.  n.,  pag.  348. 
ApoUodor,  Bibl.  III.,  c.  5.  sect.  8. 

quo  nostro  loco,  usurpata  est  sensu  „irruens,  invadens". 
Quae  alii  emendarunt,  haec  sunt :  Bothius  correxit  oQwaa, 
quae  coniectura  ideo  displicet,  quod  antecedens  substan- 
tivum  ;^«;iarg  nullo  modo  cum  verbo  videndi  coniungi 
potest.  Canterus  porro  habet  agovoa,  Miltonus  &t]Qwaa, 
sed  etiam  hac  lectiones  sunt  improbandae;  idem  pertinet 
ad  emendationem  Heathii,  qui  &oQovm  coniecit. 

Qua  de  causa  Pegasus  appelletur  pullus  Pirenaeus, 
iara  a  multis  probabiliter  explanatum  est;  inter  alios  a 
Barnesio,  qui  epitheton  illud  inde  deducendum  esse  censet, 
quod  Pegasus,  cum  ex  fönte,  cui  est  nomen  Pirene,  biberet, 
subito  a  Bellerophonte  captus  est. 

Difficultatibus  antistrophae  explicatis  pergamus  ad 
disputationem,  quae  erit  instituenda  de  cantici  huius 
epodo.  Atque  iam  in  primo  versu  si  metrum  respicimus, 
fieri  non  potest  quin  pro  öool  legamus  dogei,  cuius  con- 
iecturac  necessitatem  iam  Seidlerus  intellexit.  Quod  autem 
attinet  ad  formam  do()l,  dativus  hie,  a  poetis  usurpatus, 
dictus  est  attice  pro  öoqsc.  Buttmanni*)  explicationem 
secutus  voces  doov,  yovv,  sicuti  äarv  et  timv,  in  genitivo 
sog,  in  dativo  ct'antea  habuisse  velim.  Quae  forma  Öogei, 
attice  Sogt,   non  modo  apud  poetas,   verum  etiam  apud 

alios  invenitur.**) 

Maiorem  difficultatem  habent  versus  qui  sequuntur 

ToiMvS'  avaxTcc  öoQtnovwv 

havev  ccvSqcüv   TvvöaQiQ 

Ita  enim  legimus  in  codice. 

Quae  lectio  cum  sensum  non  praebeat  tolerabilem, 
multae   eaeque  variae    factae    sunt    mutationes,    ut   pro 

vocibus   TvvdaQiQ  aUx^a  —   TvvSagl  6a  Xix^a,  pro  iyictvev 

—  Uaveg,  pro  'Aovga  —  '^oga  emendaretur.  Certum  est 
chorum  hoc  loco  Agamemnonis  caedem  crudelissimam 
aegre   ferentem   ad    mariti    interfectricem  se   convertere 


*)  Buttm.  Gramm.  Gr.  ?.  58. 

**)  Thnc.  I.  128:  IJavaaviat;  .  .  .  dnomfimt  do^i  lAoiv. 

eamque  quasi  praesentem  invocatione  alloqui.  Neque 
minus  perspicuum  est  ob  hanc  quam  diximus  causam 
accusativum  praeferendum  esse  nominativö  legendumque 
TvvSagl,  aa  Uxm,  Pluralis  Uym  saepius  usurpatur  de 
persona,  ut  legimus  in  Eurip.  Hei.  v.  584:  od^^v  cv 
Qeovor^g  f^/jig  Uxv-,  v.  590:  ra  §i  xev  k^a^eig  Uxv-»  V.  784: 
V  yccQ  yafielv  rig  rapC  ißovh]&i]  Ir/ih  vel  eodem  sensu 
UxToa:  Androm.  v.  928  i}  öovlevaofÄBv  vo&oiai  Uxtgoig. 
Quae  cum  ita  sint,  fieri  non  potest  quin  tertia  verbi 
persona  dxavev  mutetur  in  secundam,  quippe  quae  sola 
ad  alloquium,  quäle  nostro  loco  reperitur,  quadret.  Aliam 
eamque  metricam  ob  causam  pro  xotiga  cum  Diudorfio  xoqcc 
legendum  esse  censeo;  in  dactylotrochaicis  strophis  enim 
licet  multae  reperiantur  licentiae,  tamen  apud  Euripidem 
theses  solent  esse  purae. 

Sub  cantici  finem  chorus  spe  magna  tenetur  deos 
coelestes  nefandum  detestabileque  illud  scelus  ulturos 
seseque  ipsum  Clytaemnestrae  percusso  pectore  sanguinem 
efifusum  esse  visurum.  Versibus  qui  sequuntur 

Toiydq  öi  not   ovQavidai 

Tiifixpovatv  ß-avaroLCL  xav 

'iv    in  (fovwv  vno  öioav 

oxpofiai.  alfia  x^^^^  CidaoM 
Nauckius  pro  codicis  lectione  &avaToiai  xav  — 
oxpo^ai  scripsit  ß-avaroig'  t)  fiav.  Quam  mutationem 
Kirchhoffius  secutus  Nauckü  coniecturam  in  textum  recepit, 
neque  iniuria  me  quidem  iudice.  Nam  si  lectionem,  quam 
Codices  habent,  respicimus  eamque  examinamus  quam 
accuratissime,  nemo  non  fateatur  necesse  est  in  summa 
eaque  elatissima  carminis  parte  talem  lectionem  propter 
languidum  sensum  non  posse  ferri.  Neque  enim  verisimile 
est  sub  finem  carminis  caedis  vindictam,  quae  iam  a  diis 
constituta  esset,  sequentibus  verbis  non  nisi  fortuito  ex- 
stitisse.  Nam  hanc  esse  significationem  coniunctae  cum 
futuro  particulae  av  manifestum  est.*)  Adde,  quod  av  cum 

♦)  Matthiae,  Gr.  Gramm.  §.  599  d. 

indicativo  futuri  graece  coniungi  nequit,  ut  hodie  constat. 
Qua  re  commotus  una  cum  Kirchhoffio  Nauckii  emenda- 
tionem  probabilitatis  aliquid  habere  puto,  et  quid  totius 
carminis  sub  finem,  qui  contra  coniugis  interfectricem  est 
conversus,  maiore  cum  gravitate  dici  posset,  quam  fatidica 
pronuntiatio,  mulierem  illam  impiam  sordidamque  percusso 
pectore  sanguine  madentem  brevi  extremum  hausturam 
esse  spiritum?  Cantici  igitur  finis  mea  sententia  ita 
scribendus  est: 


TOLyaQ  ae  not   ovgaviöai 
nif^ifjovaiv  -d^avaroig'  7}  fiäv 
ÜT    hc  cfoviov  VTib  dkoav 
oipOfiaL  al/iia  yvd'iv  aidccQa). 


Inclytae  naves,  quae  olim  appulistis  Troiam  innume- 
ris  remis,  choros  ducentes  cum  Nereidibus,  ubi  tibiae 
amans  delphinus  exsultabat  proris  caeruleis  circumvolutus, 
deducens  Thetidis  prolem,  celeripedem  Achillem,  Troiae 
ad  oras  Simoentias. 

Nereides  vero  relictis  Euboicis  orisVulcani  aurearum 
incudum  labores  ferebant  scutatos  armorum,  perque 
Pelium  perque  extremos  Ossae  sacros  saltus,  Nympharum 
speculas,  iuvenem  quaerunt,  ubi  pater  eques  Graeciae 
lumen,  Thetidis  prolem  marinam,  celeripedem  educavit 
Atridis. 

Ex  quodam  autem,  qui  ab  Ilio  in  portus  NaupUos 
venerat,  audivi  tui,  o  Thetidis  tili,  inclyti  scuti  in  orbe 
huiusmodi  signa,  Phrygios  terrores,  esse  insculpta :  in 
rotunda  quidem  clypei  ora  Perseum  ingulatam  supra  mare 
alatis  calceis  Gorgonis  teuere  speciem,  cum  lovis  nuntio 
Mercurio,  Maiae  agresti  filio;  in  medio  autem  scuto  luci- 
dus  fulgebat  solis  orbis  cum  equis  volucribus,  astrorum- 
que  aetherii  chori,  Pleiades,  Hyades,  Hectoris  oculis 
formidabiles ;  in  galea  vero  aurea  Sphinges  unguibus 
celebrem   portantes  praedam;   in  spatio  latera  ambiente 

ignem  spirans  properabat  cursu  leaena  unguibus  Pirenaeum 
invadens  pullum. 

In  hasta  vero  cruenta  quadrupedes  exsultabant  equi 
et  ater  pulvis  excitabatur  circa  terga.  Talium  bellatorum 
virorum  regem  occidisti,  Tyndaris,  maritum,  mahtiosa 
femina.  Quamobrem  te  aliquando  ad  inferos  demittent  dii 
caelestes;  adhuc  adhuc  profecto  cruentam  sub  cervicem 
videbo  sanguinem  ferro  efiiisum. 

